Bahr al-Ghazal بحر الغزال Bahr al-Ghazāl, 2014 Bahr el Ghazal ła xe na Mudiriya del Sud Sudan. Ła ciapa el nome dal fiume che ła traversa. Ła confina a nord col Sudan, a ovest co ła Repùblica Sentrafricana, a sud co ła provincia de Equatoria e a est co ła provincia de Alto Nilo. Ła ga na superfise de 198.720 km² e ła xe sudivixa in cuatro Governatorati : Bahr al-Ghazal setentrionałe, 33.558 co cavedal Aweil; Bahr al-Ghazal osidentałe, 93.900 km² co cavedal Wau; Laghi, 40.235 km² co cavedal Rumbek; Warrap, 31.027 km² co cavedal Kuacjok. Ła xe costituia da na gran xona de paluo ciamà Sudd de ła cuałe el fiume Bahr el Ghazal el raprexenta uno de i tre prinsipałi canałi navegabiłi, e da na xona de altipiani abitai dai Dinka che i vive prinsipalmente de slevo de bestie. Pa'l pasà in sta xona rivava i Fur dal Darfur par tor s·ciavi da vendare sol mercà de Khartoum.